लखनऊ: प्रधानमंत्री नरेंद्र मोदी ने कुछ समय पहले सरकारी फिजूलखर्ची और सरकार के ही खर्चे पर स्वागत कार्यक्रम में हो रहे खर्चे को कम करने के लिए यह फैसला किया कि उन्हें बूके की बजाय एक फूल भेंट किया जाए और संभव हो सके तो किताब. अब यूपी में योगी आदित्यनाथ की सरकार ने बी कुछ ऐसा ही किया है. सरकारी कार्यक्रमों में गुलदस्ते व बुके की अच्छी खपत थी, लेकिन उत्तर प्रदेश में मुख्मयंत्री योगी आदित्यनाथ द्वारा फिलूजखर्ची में कटौती के उद्देश्य से लिए गए फैसले के बाद अब राजधानी लखनऊ में गुलदस्ते के कारोबार से जुड़े लोगों में उदासी छा गई है. कारोबारियों का मानना है कि योगी के आदेश के बाद गुलदस्ते के कारोबार में 25 फीसदी तक गिरावट आने की संभावना है.